5. ทรัพย์สินที่ใช้ในการประกอบธุรกิจ

(1) ทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

(1) เรือเดินทะเลและอุปกรณ์

ณ สิ้นปี 2551 บริษัทฯ และบริษัทย่อยมีเรือเดินทะเลรวมทั้งหมด 34 ลำ มีมูลค่าสุทธิตามบัญชีเท่ากับ
19,498 ล้านบาท (บริษัทฯ เป็นเจ้าของ 14 ลำ บริษัทย่อยเป็นเจ้าของ 20 ลำ)
เรือเดินทะเลเป็นเรือยนต์ขนาดบรรทุกระหว่าง 550 – 2732 ทีอียู มีเดทเวทตันระหว่าง 7988 –
38968 ตัน ใช้ขนส่งตู้คอนเทนเนอร์สำหรับสินค้า
ทั่วไปและตู้สำหรับบรรจุสินค้าที่ต้องการการควบคุมอุณหภูมิ (Reefer)
ทางทะเลภายในภูมิภาคและภูมิภาคใกล้เคียง

ณ สิ้นปี 2551 เรือของบริษัทฯ และบริษัทย่อย 24 ลำ
มีภาระจำนองในการค้ำประกันเงินกู้ของบริษัทฯ และบริษัทย่อยจำนวน 248 ล้านเหรียญสหรัฐฯ
ซึ่งนำมาใช้ซื้อเรือเหล่านี้

(2) ที่ดินและอาคาร

บริษัทฯ และบริษัทย่อยได้ซื้ออาคารสำนักงาน 4 แห่ง เพื่อใช้เป็นสำนักงานดำเนินงานใน กรุงเทพฯ
สิงคโปร์ ฮ่องกง และสาธารณรัฐประชาชนจีน โดยมีมูลค่าสุทธิตามบัญชีของอาคารสำนักงาน
พร้อมสิ่งปรับปรุงอาคารรวม 3,643 ล้านบาท

ในปลายปี 2551
บริษัทย่อยในสิงคโปร์และฮ่องกงได้จัดให้มีการประเมินราคาอาคารโดยผู้ประเมินราคาอิสระและได้บันทึกรายการขาดทุนจากการด้อยค่าสุทธิเป็นจำนวนเงิน
182 ล้านบาท (2550 : โอนกลับรายการด้อยค่าของอาคาร 1,532 ล้านบาท)

ที่ตั้งสำนักงานในกรุงเทพฯ อยู่ที่ เลขที่ 127/35 อาคารปัญจธานีทาวเวอร์ ชั้น 30 ถนนรัชดาภิเษก
แขวงช่องนนทรี เขตยานนาวา กรุงเทพฯ 10120 มีพื้นที่ขนาด 1,059 ตารางเมตร
ไม่มีภาระจำนอง

ที่ตั้งสำนักงานในสิงคโปร์อยู่ที่ เลขที่ 11 ถนน Keppel ชั้น 7-8 อาคาร RCL Centre สิงคโปร์
089057 (อาร์ ซี แอล อินเวสเมนท์ พีทีอี จำกัด และ อาร์ ซี แอล ฟีดเดอร์ พีทีอี จำกัด
ซึ่งเป็นบริษัทย่อยที่บริษัทฯ ถือหุ้นอยู่ร้อยละ 100 เป็นผู้ซื้ออาคารดังกล่าว)
อาคารดังกล่าวติดภาระจำนองอยู่กับธนาคาร Oversea-Chinese Banking Corporation
Limited ในสิงคโปร์ จำนวน 56 ล้านเหรียญสหรัฐฯ ณ สิ้นปี 2551 ยังมีหนี้คงค้างอยู่อีก 7.7
ล้านเหรียญสหรัฐฯ

ที่ตั้งสำนักงานในฮ่องกงอยู่ที่ เลขที่ 9 ถนน Des Voeux West ชั้น 11 ฮ่องกง มีพื้นที่ขนาด
6,800 ตารางฟุต ไม่มีภาระจำนอง

ที่ตั้งสำนักงานในสาธารณรัฐประชาชนจีนอยู่ที่ เลขที่18 ถนน Xi Zang Middle ชั้น 26 อาคาร
Harbour Ring เขต Huangpu เซี่ยงไฮ้ มีพื้นที่ขนาด 1,269 ตารางเมตร ไม่มีภาระจำนอง

(2) นโยบายการลงทุนในบริษัทย่อย บริษัทร่วมและบริษัทที่เกี่ยวข้อง

บริษัทฯ ได้มีการลงทุนในบริษัทย่อย บริษัทร่วมและบริษัทที่เกี่ยวข้อง ตามโครงสร้างกลุ่มบริษัทฯ
รวมจำนวน 24 บริษัท ในจำนวนนี้ เป็นบริษัทย่อยที่บริษัทฯ เข้าลงทุนโดยตรงจำนวน 9 บริษัท
ส่วนที่เหลือเป็นบริษัทที่บริษัทย่อยเป็นผู้ลงทุน ณ วันที่ 31 ธันวาคม 2551
เงินลงทุนในบริษัทย่อยซึ่งบันทึกโดยวิธีราคาทุนเท่ากับ 2,147 ล้านบาท (2550 : 2,147
ล้านบาท)

นโยบายการลงทุนของบริษัทฯ และบริษัทย่อย ยังคงให้ความสำคัญในการลงทุนในธุรกิจเจ้าของเรือ
(Ship Owner) ธุรกิจเดินเรือ (Ship Operator) ธุรกิจตัวแทนเรือ (Ship Agent)
และธุรกิจลานพักตู้สินค้าบนบก (Inland Container Depot หรือ Container Freight
Station)
เพื่อขยายและเสริมเครือข่ายการขนส่งตู้สินค้าทางทะเลภายในภูมิภาคให้มีประสิทธิภาพยิ่งขึ้น ในปี
2544 บริษัทฯ ได้ขยายการลงทุนในธุรกิจบริการโลจิสติคส์ คือ
การบริการลำเลียงสินค้าแบบครบวงจร ซึ่งช่วยเสริมธุรกิจของกลุ่มฯ
ให้ดียิ่งขึ้นและยังคงเติบโตอย่างต่อเนื่องมาจนถึงปัจจุบัน

บริษัทฯ มิได้ให้ความสำคัญในการลงทุนเฉพาะด้านหนึ่งด้านใด แต่ให้ความสำคัญในภาพรวม
เพราะธุรกิจทุกส่วนล้วนเกื้อกูลธุรกิจส่วนอื่นๆ ในการลงทุน บริษัทฯ จะถือหุ้นมากกว่าร้อยละ 50
หรือร้อยละ 100 เพื่อควบคุมและบริหารจัดการธุรกิจอย่างมีประสิทธิภาพ

บริษัทฯ จะแต่งตั้งผู้บริหารไปเป็นกรรมการของบริษัทย่อยและบริษัทร่วม เพื่อรับนโยบายของบริษัทฯ
ไปดำเนินการ